alexandrainst/scandi-wiki huggingface dataset:
Frederick Phillips

Frederick Gordon Phillips (født 13. mars 1884, død 19. januar 1948) var en walisisk sportsutøver som deltok i de olympiske leker 1908 i London.

Phillips vant en olympisk bronsemedalje i landhockey under Sommer-OL 1908 i London. Han var med på det walisiske laget som kom på tredjeplass i landhockeyturneringen, bak England og Irland. Wales tapte sin første og eneste kamp i turneringen, semifinalen mot Irland med 1-3. Det var seks lag som deltok i turneringen, alle medaljene ble vunnet av britiske lag; Gull til England sølv til Irland og bronse til de tapende semifinalistene Wales og Skottland.

OL-medaljer 
 1908  London -  Bronse i landhockey  Storbritannia

Eksterne lenker 
 

Walisiske sportsutøvere
Britiske landhockeyspillere
Medaljevinnere under Sommer-OL 1908
Deltakere for Storbritannia under Sommer-OL 1908
Landhockeyspillere under Sommer-OL 1908
Olympiske medaljevinnere i landhockey
Richard Lyne

Richard F. Lyne var en walisisk sportsutøver som deltok i de olympiske leker 1908 i London.

Lyne vant en olympisk bronsemedalje i landhockey under Sommer-OL 1908 i London. Han var med på det walisiske laget som kom på tredjeplass i landhockeyturneringen, bak England og Irland. Wales tapte sin første og eneste kamp i turneringen, semifinalen mot Irland med 1-3. Det var seks lag som deltok i turneringen, alle medaljene ble vunnet av britiske lag; Gull til England sølv til Irland og bronse til de tapende semifinalistene Wales og Skottland.

OL-medaljer 
 1908  London -  Bronse i landhockey  Storbritannia

Eksterne lenker 
 

Walisiske sportsutøvere
Britiske landhockeyspillere
Medaljevinnere under Sommer-OL 1908
Deltakere for Storbritannia under Sommer-OL 1908
Landhockeyspillere under Sommer-OL 1908
Fødsler i 1885
Dødsfall i 1957
Charles Shephard

Charles W. Shephard var en walisisk sportsutøver som deltok i de olympiske leker 1908 i London.

Shephard vant en olympisk bronsemedalje i landhockey under Sommer-OL 1908 i London. Han var med på det walisiske laget som kom på tredjeplass i landhockeyturneringen, bak England og Irland. Wales tapte sin første og eneste kamp i turneringen, semifinalen mot Irland med 1-3. Det var seks lag som deltok i turneringen, alle medaljene ble vunnet av britiske lag; Gull til England, sølv til Irland og bronse til de tapende semifinalistene Wales og Skottland.

OL-medaljer 
 1908  London -  Bronse i landhockey  Storbritannia

Eksterne lenker 
 

Walisiske sportsutøvere
Britiske landhockeyspillere
Medaljevinnere under Sommer-OL 1908
Deltakere for Storbritannia under Sommer-OL 1908
Landhockeyspillere under Sommer-OL 1908
Olympiske medaljevinnere i landhockey
Britta Steffen

Britta Steffen (født 16. november 1983 i Schwedt, Brandenburg) er en tysk svømmer som under sommer-OL 2008, i Beijing, vant gullmedalje på 50 m og 100 m frisvømming. Steffen har også to gullmedaljer fra langbane-VM i 2009, i Roma, samt tre sølvmedaljer og to bronsemedaljer fra tidligere mesterskap. Under langbane-EM 2006, i Budapest, vant hun to individuelle og to lag-gull, samt et lag-sølv.

Referanser

Eksterne lenker 
 
 

Tyske svømmere
Personer fra Schwedt
Olympiske mestere for Tyskland
Olympiske bronsemedaljevinnere for Tyskland
Verdensmestere i svømmesport for Tyskland
Europamestere i svømmesport for Tyskland
Tidligere verdensrekordholdere i svømming
Medaljevinnere under Sommer-OL 2000
Deltakere for Tyskland under Sommer-OL 2000
Svømmere under Sommer-OL 2000
Deltakere for Tyskland under Sommer-OL 2004
Svømmere under Sommer-OL 2004
Medaljevinnere under Sommer-OL 2008
Deltakere for Tyskland under Sommer-OL 2008
Svømmere under Sommer-OL 2008
Deltakere for Tyskland under Sommer-OL 2012
Svømmere under Sommer-OL 2012
Verdensrekordholdere i svømming
Deltakere for Tyskland under VM i svømmesport 2009
Deltakere for Tyskland under EM i svømmesport 2012
Olympiske medaljevinnere i svømming
Kinetisk kunst

Kinetisk kunst er kunst som inneholder bevegelige elementer eller bare er bevegelig. De mest kjente frembringelser fra eldre tider er vindharper og mobiler.
De beveges gjerne av vann, vind, motorer eller av tilskueren.

Termen kinetisk skulptur refererer vanligvis til arbeider fra sent 1950-tall og opp mot 1970. Begrepet ble lansert av skulptørene  Naum Gabo og Antoine Pevsner som del av et manifest om konstruktivisme (Moskva 1920). Marcel Duchamps sykkelhjul fra 1913 regnes likevel for å være den første kinetiske skulpturen.

Se også
 Uro (pyntegjenstand)

Skulptur
Bevegelse (fysikk)
Le Jingyi

Le Jingyi (forenklet kinesisk: 乐靖宜; tradisjonell kinesisk: 樂靖宜; pinyin: Lè Jìngyí; født 19. mars 1975 i Shanghai) er en kinesisk tidligere svømmer som under sommer-OL 1996, i Atlanta, vant gullmedalje på 100 m frisvømming. Hun tok også sølv på 50 m frisvømming og 4×100 m medley stafett under de samme lekene, samt sølvmedalje på 4×100 m frisvømming stafett under sommer-OL 1992, i Barcelona. Jingyi har i tillegg tretten gullmedaljer og to bronsemedaljer fra langbane- og kortbane-VM, og to gullmedaljer fra sommer-Universiaden 1993, i Buffalo, samt en gullmedalje og to sølvmedaljer fra Stillehavslekene i 1997, Fukuoka.

Referanser

Eksterne lenker 
 

Kinesiske svømmere
Olympiske mestere for Kina
Olympiske sølvmedaljevinnere for Kina
Verdensmestere i svømmesport for Kina
VM-bronsemedaljevinnere i svømmesport
Medaljevinnere under Sommer-OL 1992
Deltakere for Kina under Sommer-OL 1992
Svømmere under Sommer-OL 1992
Medaljevinnere under Sommer-OL 1996
Deltakere for Kina under Sommer-OL 1996
Svømmere under Sommer-OL 1996
Årets svømmere i Oseania og Asia
Tidligere verdensrekordholdere i svømming
Personer fra Shanghai
Olympiske medaljevinnere i svømming
Leslie Rich

Leslie George Rich (født 29. desember 1886 Somerville i Massachusetts, død oktober 1969 i Dade City i Florida) var en amerikansk svømmer som deltok i de olympiske leker 1908 i London.

Rich vant en olympisk bronsemedalje i svømming under Sommer-OL 1908 i London. Han var med på det amerikanske laget som kom på tredjeplass på 4 x 200 meter fri, bak Storbritannia og Ungarn. De andre svømmerne på laget var Harry Hebner, Leo Goodwin og Charles Daniels. Rich ble nummer fire på 100 meter fri.

OL-medaljer 
 1908  London -  Bronse i svømming, 4 x 200 meter fri  USA

Eksterne lenker 
 

Svømmere fra USA
Medaljevinnere under Sommer-OL 1908
Deltakere for USA under Sommer-OL 1908
Svømmere under Sommer-OL 1908
Personer fra Somerville i Massachusetts
Olympiske medaljevinnere i svømming
Karl Marx-monumentet

Karl-Marx-monumentet i Chemnitz er en over syv meter høy (med sokkel er den over 13 meter høy) skulptur som forestiller Karl Marx sitt hode. Det er det mest kjente landemerket i Chemnitz og befinner seg i byens sentrum. Dette monumentet, laget av Lev Kerbel er den største bysten i verden. Bak bysten sees en vegg der et kjent sitat fra det kommunistiske manifest «Proletarer i alle land, foren dere!» kan leses på engelsk, fransk, russisk og tysk. Veggen er laget av et kunstnerkollektiv der blant annet grafikeren Helmut Humann var med. Veggen tilhører bygget som fungerte som distriktshovedkvarter for SED, kommunistpartiet i DDR.

DDR
Chemnitz
Natalja Nazarova

Natalja Viktorovna Nazarova (russisk: Наталья Викторовна Назарова; født 26. mai 1979) er en russisk friidrettsutøver som konkurrerer på 400 meter. Hun har vært med på å ta flere medaljer med det russiske laget på 4 x 400 meter stafett.

Individuelle resultater 
Nazarovas gjennombrudd kom i 1998 da hun ble verdensmester for juniorer. Året etter deltok hun i VM i Sevilla, der hun kom på sjetteplass i finalen med tiden 50,61. Hun tok sin første individuelle medalje da hun vant gullmedaljen i innendørs-VM 2003 i Birmingham, et gull hun forsvarte i VM 2004. 

Hun kom på åttendeplass i finalen under OL 2004 i Athen, og i innendørs-VM 2008 i Valencia tok hun sølvmedaljen etter Olesja Zikina.

Stafettresultater 
Nazarovas stafettmeritter er imponerende. Hun har to OL-medaljer, sølv fra Athen 2004 og bronse fra Sydney 2000. I utendørs-VM har hun gull fra Sevilla 1999 og sølv fra Paris 2003. I tillegg har hun sølvmedalje fra EM 2002. Innendørs har hun fem gullmedaljer i stafett.

Eksterne lenker 
 

Russiske sprintere
Olympiske sølvmedaljevinnere for Russland
Olympiske bronsemedaljevinnere for Russland
Medaljevinnere under Sommer-OL 2000
Deltakere for Russland under Sommer-OL 2000
Friidrettsutøvere under Sommer-OL 2000
Medaljevinnere under Sommer-OL 2004
Deltakere for Russland under Sommer-OL 2004
Friidrettsutøvere under Sommer-OL 2004
Medaljevinnere under Sommer-OL 2012
Deltakere for Russland under Sommer-OL 2012
Friidrettsutøvere under Sommer-OL 2012
Personer fra Moskva
Fødsler i 1979
Deltakere for Russland under VM i friidrett innendørs 2008
Verdensmestere i friidrett innendørs for Russland
Me’Lisa Barber

Me'Lisa Barber (født 4. oktober 1980) er en amerikansk friidrettsutøver som konkurrerer i sprint..

Barbers gjennombrudd kom da hun var med på det amerikanske stafettlaget som tok gull på 4 x 400 meter under VM 2003 i Paris. I VM 2005 deltok hun på 100 meter og kom på femteplass i finalen. I dette mesterskapet var hun også med på å forsvare gullmedaljen på kortstafetten.

I innendørs-VM 2006 i Moskva vant Barber gull på 60 meter på tiden 7,01.

Personlige rekorder 
 60 meter – 7,01
 100 meter – 10,95
 200 meter – 22,37

Referanser

Eksterne lenker 
 

Sprintere fra USA
Fødsler i 1980
Verdensmestere i friidrett innendørs for USA
Personer fra Livingston i New Jersey
Personer fra Essex County i New Jersey
Deltakere for USA under VM i friidrett innendørs 2006
Siah Bisheh vannkraftverk

Siah Bisheh vannkraftverk er et pumpekraftverk ved landsbyen Kandovan langt nord i Iran, i fylket Chalus. Det ligger plassert 125 km nord for Teheran, ved elva Chalus.  Denne korte elva renner nordover fra Elbruz-fjellene, med start 50 km rett nord for hovedstaden, og har utløp i Det kaspiske hav ved byen Chalus. Kraftverket har gjennomgått byggearbeider og utvidelser siden 1996. Installert vannkrafteffekt er 1 140 MW. 

Det er et såkalt pumpekraftverk med to reservoarer. Utbyggingen startet i 2003, etter planlegging og prosjektering helt siden 1970. Øvre dam ligger i en øvre V-dal, og er en steinfyllingsdam med betongoverflate, 85 m høy og 438 m lang. Reservoaret er på 3,5 mill m³. Nedre dam er også en steinfyllingsdam med betongoverflate beliggende 500 meter nedenfor der Chalus-elva møter Garmrudbar-elva, og 101,5 m høy of 332 m lang, med et reservoar på 3,6 mill m³.

Eksterne lenker
 KC – «Siah Bisheh Pumped Storage Project Upper & Lower Dams».

Pumpekraftverk i Iran
Provinsen Mazandaran
Sabine Braun

Sabine Braun (født 19. juni 1965 i Essen) er en tysk tidligere friidrettsutøver (mangekjemper).

Braun tilhører tidenes beste sjukjempere. Hennes internasjonale karriere startet i august 1982 da hun ble nummer to i junior-EM. Under OL 1984 i Los Angeles ble hun nummer seks, og åtte år senere, under OL 1992 i Barcelona tok hun bronsemedaljen etter Jackie Joyner-Kersee fra USA og Irina Belova fra Russland. 

Braun vant to VM-gull i sjukamp (1991 og 1997). I tillegg tok hun sølv i 1993 etter Jackie Joyner-Kersee. I tillegg ble det to EM-gull og ett EM-sølv. Brauns personlige rekord på 6985 poeng er fra 1992. Hun la opp i 2002.

Referanser

Eksterne lenker 
 

Tyske mangekjempere
Verdensmestere i friidrett
Europamestere i friidrett
Olympiske bronsemedaljevinnere for Tyskland
Deltakere for Vest-Tyskland under Sommer-OL 1984
Friidrettsutøvere under Sommer-OL 1984
Deltakere for Vest-Tyskland under Sommer-OL 1988
Friidrettsutøvere under Sommer-OL 1988
Medaljevinnere under Sommer-OL 1992
Deltakere for Tyskland under Sommer-OL 1992
Friidrettsutøvere under Sommer-OL 1992
Deltakere for Tyskland under Sommer-OL 1996
Friidrettsutøvere under Sommer-OL 1996
Deltakere for Tyskland under Sommer-OL 2000
Friidrettsutøvere under Sommer-OL 2000
Deltakere under VM i friidrett 1997
Personer fra Essen
Fødsler i 1965
Deltakere for Tyskland under EM i friidrett 2002
Deltakere for Tyskland under VM i friidrett innendørs 1997
Dez-demningen

Dez-demningen er en demning med et vannkraftverk i den trange og fjellpregede elva Dez i provinsen Khūzestān i det sørvestre Iran. Den ble ferdig for produksjon i 1963 etter byggearbeider siden 1959, og har en installert vannkrafteffekt er 520 MW, fordelt på 8 turbiner. Årsproduksjonn er 1,78 TWh.

Demningen er en 203 meter høy og 212 meter lang betong-buedam, og demmer opp 3 340 mill m³ vannmasser. Avrenningen er på inntil 600 m³/sek. Reservoaret har et areal på 65 km², og er 64,9 km langt.

Eksterne lenker
 Dez-Dam – offisiell hjemmeside.

Demninger i Iran
Vannkraftverk i Iran
Kraftverk etablert i 1963
3
Demninger fullført i 1963
Provinsen Khuzestan
Estadio Ricardo Saprissa

Estadio Ricardo Saprissa Aymá er det største fotballstadionet i Costa Rica. Det har en kapasitet på 24 000 tilskuere og er hjemmebanen til Deportivo Saprissa.  hadde også stadionet som hjemmebane fram til 2011. Det ligger i Tibás nord i San José.

Stadionet er oppkalt etter Deportivo Saprissas grunnlegger, Ricardo Saprisaa Aymá.

Saprissa
San José
Hanna Ljungberg

Hanna Carolina Ljungberg (født 8. januar 1979) er en svensk tidligere fotballspiller som spilte for Umeå IK. Hanna Ljungberg var spiss.

Ljungberg er født og oppvokst i Umeå, men for å spille fotball på høyt nivå måtte hun til nabobyen Skellefteå, der Sunnanå BK tilhørte midtsjiktet i Damallsvenskan. Ljungberg var delaktig i at laget hevet seg til rett under medaljestriden i de fire årene hun spilte der. Under tiden i Sunnanå fikk hun også tillit på landslaget, og hun debuterte i en landskamp mot Spania i 1996. Da Umeå IK rykket opp for annen gang i 1998, og denne gangen satset på å bli det beste laget i Damallsvenskan, forlot Ljungberg Sunnanå, som rykket ned sesongen etter, til fordel for laget fra hjembyen.

I Umeå kom Ljungberg til rette som en av verdens beste spisser. Hun var instrumentell i forvandlingen av Umeå IK til et av verdens beste lag. Hennes spisskvaliteter var svært høye, noe man kan se i og med at hun scoret 196 mål på de 227 kampene hun spilte for klubben (et snitt på 0,86 mål per kamp). Toppåret var muligens 2002/2003 da hun ble toppscorer og årets spiller i Damallsvenskan, toppscorer og vinner av UEFA Women's Cup, og vesentlig i å få landslaget til finalen i VM. 

Ljungbergs kvaliteter var så store at den italienske Serie A-klubben Perugia Calcio (herrelaget) alvorlig vurderte å få henne til å spille der. Saken ble avsluttet før FIFA rakk å presisere at fotball måtte fortsette å være kjønnsdelt. 

Ljungbergs viktighet for landslaget kan heller ikke underdrives. Da hun spilte i VM i 1999, var hun en viktig spiller, og rakk å score to mål mot Australia før hun i kampen mot Ghana fikk en korsbåndskade. Ljungberg måtte ta en pause, og Sverige gikk ut i kvartfinalen, den første kampen uten henne, mot da regjerende verdensmester Norge. Ljungberg var for den saks skyld forfulgt av skader. I 2004 gikk mesteparten av sesongen på grunn av en ny korsbåndskade, hun fikk hjernrystelse i 2006 og hun måtte trekke seg fra OL i Beijing som følge av en lårskade.

Ljungbergs eventyrlige karriere tok slutt ironisk nok der den begynte. I et bortemøte mot Sunnanå den 5. juli røk Ljungbergs korsbånd delvis av. Det viste seg å være så alvorlig at Ljungberg den 20. august 2009 meldte at hun sluttet med aktiv fotball. Den 3. september samme år annonserte hun at hun kom til å fortsette som assistenttrener med vekt på det offensive spillet.

Referanser

Eksterne lenker 
 

Svenske fotballspillere
Fotballspillere under Sommer-OL 1996
Deltakere for Sverige under Sommer-OL 1996
Fotballspillere under Sommer-OL 2000
Deltakere for Sverige under Sommer-OL 2000
Fotballspillere under Sommer-OL 2004
Deltakere for Sverige under Sommer-OL 2004
Fotballspillere for Umeå FC
Personer fra Umeå
Šárka Kašpárková

Šárka Kašpárková (født 20. mai 1971) er en tsjekkisk tidligere friidrettsutøver (tresteghopper).

Kašpárková begynte karrieren som høydehopper og har personlig rekord på 1,92. I 1992 begynte hun med tresteg og ble nummer sju i VM 1993. Under OL 1996 satte Kašpárková ny personlig rekord med 14,96, det holdt til tredjeplassen bak Inessa Kravets og Inna Lasovskaja. Lasovskaja hoppet nøyaktig like langt, men hadde et bedre nest lengste hopp.

Kašpárková fremste meritt er fra VM 1997 der hun utkjempet en  kamp mot rumenske Rodica Petrescu-Mateescu. Petrescu-Mateescu innledet med 15,16 i sitt første hopp, og først i femte omgang slo Kašpárková til med ny personlig rekord på 15,20 og sikret seg dermed gullmedaljen.

Referanser

Eksterne lenker 
 

Tsjekkiske tresteghoppere
Deltakere for Tsjekkoslovakia under Sommer-OL 1992
Friidrettsutøvere under Sommer-OL 1992
Medaljevinnere under Sommer-OL 1996
Deltakere for Tsjekkia under Sommer-OL 1996
Friidrettsutøvere under Sommer-OL 1996
Deltakere for Tsjekkia under Sommer-OL 2000
Friidrettsutøvere under Sommer-OL 2000
Deltakere for Tsjekkia under Sommer-OL 2004
Friidrettsutøvere under Sommer-OL 2004
Deltakere for Tsjekkia under VM i friidrett 1997
Deltakere for Tsjekkia under EM i friidrett 1998
Deltakere under EM i friidrett innendørs 1998
Deltakere for Tsjekkia under VM i friidrett innendørs 1997
Richard Limo

Richard Limo (født 18. november 1980) er en kenyansk friidrettsutøver (mellomdistanseløper).

Limo var med i OL 2000 i Sydney og ble nr. 10 på 5000 meter. Denne plasseringen forbedret han ettertrykkelig under VM i Edmonton 2001, der han vant gull på 5000 meter. Etter dette mesterskapet har ikke Limo konkurrert i internasjonale mesterskap på bane, men hovedsakelig deltatt i terrengløp.

Personlige rekorder 
 3000 meter – 7.32,23
 5000 meter – 12.56,72
 10 000 meter – 26.50,20

Referanser

Eksterne lenker 
 

Kenyanske mellomdistanseløpere
Verdensmestere i friidrett
Deltakere for Kenya under Sommer-OL 2000
Friidrettsutøvere under Sommer-OL 2000
Fødsler i 1980
Tariku Bekele

Tariku Bekele (født 28. februar 1987) er en etiopisk friidrettsutøver som konkurrerer i mellomdistanseløp. Han er en yngre bror av Kenenisa Bekele.

Bekeles gjennombrudd kom i VM for ungdom i 2003 der han ble nummer to på 3000 meter. Året etter deltok han i junior-VM og ble nummer tre på 5000 meter. Han deltok også i VM 2005 i Helsingfors der han gikk til finalen på 5000 meter og kom på sjuendeplass. I 2006 ble han juniorverdensmester på 5000 meter, og samme år vant han gull på 3000 meter ved IAAF World Athletics Final. I 2007 deltok han i VM i Osaka, der han ble nummer fem på 5000 meter. 

2008-sesongen innledet han med å ta gull på 3000 meter under innendørs-VM i Valencia. 

Under Sommer-OL 2012 i London tok Bekele bronse på herrenes 10.000 meter.

Referanser

Eksterne lenker 
 

Etiopiske mellomdistanseløpere
Olympiske bronsemedaljevinnere for Etiopia
Deltakere for Etiopia under Sommer-OL 2008
Friidrettsutøvere under Sommer-OL 2008
Medaljevinnere under Sommer-OL 2012
Deltakere for Etiopia under Sommer-OL 2012
Friidrettsutøvere under Sommer-OL 2012
Personer fra Oromiya
Fødsler i 1987
Deltakere for Etiopia under VM i friidrett innendørs 2008
Akribe forlag

Akribe AS er et spesialforlag med i hovedsak faglitteratur og elektroniske produkter rettet mot sykepleie og helse- og sosialfag. Forlaget utviklet blant annet det elektroniske prosedyreverket PPS - Praktiske Prosedyrer i Sykepleietjenesten.

Forlaget ble startet i 1999 av forlagssjef Marit Landsem Berntsen. I 2001 gikk Norsk Sykepleierforbund inn som eier og i 2004 ble forlaget etablert som aksjeselskapet Akribe AS.

I mars 2012 ble forlaget solgt til Cappelen Damm og inngikk der i Cappelen Damm Akademisk.

Eksterne lenker 
Akribes nettsider

Norske forlag
Forlag etablert i 1999
David Oliver

David Oliver (født 24. april 1982) er en amerikansk friidrettsutøver (hekkeløper). Hans personlige rekord på 110 meter hekk er 12,89 og stammer fra et løp i Paris 16. juli 2010.

Oliver deltok i Friidrett under Sommer-OL 2008 der han tok bronse på tiden 13,18. Senere det året løp han distansen nok en gang under 13 blank da han fikk notert tiden 12,99 i Zürich. 
Hans personlige rekord innendørs er 7,37, satt i 2011.

Referanser

Eksterne lenker 
 
 Fakta på USATFs nettsted

Hekkeløpere fra USA
Verdensmestere i friidrett for USA
Diamond League-vinnere
Gullmedaljevinnere for USA under de panamerikanske leker
Gullmedaljevinnere i friidrett under de panamerikanske leker
Deltakere for USA under VM i friidrett 2013
Medaljevinnere under Sommer-OL 2008
Deltakere for USA under VM i friidrett 2015
Deltakere for USA under Panamerikanske leker 2015
Friidrettsutøvere under Panamerikanske leker 2015
Medaljevinnere under Panamerikanske leker 2015
Deon Hemmings

Deon Hemmings (født 10. september 1968) er en jamaicansk tidligere friidrettsutøver som tilhørte verdenseliten på 400 meter hekk på slutten av 1990-tallet og begynnelsen av 2000-tallet.

Hemmings største bragd er det olympiske gullet på 400 meter hekk fra OL 1996. Den største favoritten var den regjerende verdensmesteren og verdensrekordinnehaveren Kim Batten. Hemmings vant foran Batton på ny olympisk rekord, 52,82. Hemmings greide ikke å følge opp prestasjonen under OL 2000 da Irina Privalova vant gull foran Hemmings. Det ble derimot gull på 4 x 400 meter etter at USA, som først ble tildelt gullmedaljene, ble diskvalifisert på grunn av Marion Jones’ dopingmisbruk. 

I tillegg til gullet i Atlanta vant Hemmings fire VM-medaljer.

Referanser

Eksterne lenker 
 

Jamaicanske hekkeløpere
Jamaicanske sprintere
Olympiske mestere for Jamaica
Deltakere for Jamaica under Sommer-OL 1992
Friidrettsutøvere under Sommer-OL 1992
Medaljevinnere under Sommer-OL 1996
Deltakere for Jamaica under Sommer-OL 1996
Friidrettsutøvere under Sommer-OL 1996
Medaljevinnere under Sommer-OL 2000
Deltakere for Jamaica under Sommer-OL 2000
Friidrettsutøvere under Sommer-OL 2000
Deltakere under VM i friidrett 1997
Resident Evil Code: Veronica

Resident Evil Code: Veronica (utgitt i Japan som Biohazard Code: Veronica) er det fjerde spillet i Capcoms Resident Evil-overlevelsesskrekkserien.  Spillet ble opprinnelig publisert på Sega Dreamcast i 2000, og på PlayStation 2 i 2001.

Spillet er kjent for å være den første Resident Evil-tittel som ble lansert på en ikke-Sony-plattform, i motsetning til de tre første spillene som opprinnelig var PlayStation-spill - og som deretter ble oversatt til andre plattformer. Det var det første spillet i serien laget for en sjettegenerasjonskonsoll.

Handling 
I likhet med tidligere Resident Evil-spill, handler også dette spillet om zombier og monster å slåss mot. I den første halvdelen får spilleren kontroll over karakteren Claire Redfield. I den andre halvparten av spillet blir brukt sammen med broren Claire`s Chris. Grunnleggende handlinger inkluderer blant annet løping, angrep, samt skyve og klatre på forskjellige objekter. En rekke elementer som spilleren samler på kan også brukes til å finne ledetråder for å løse gåter.

I desember 1998, tre måneder etter at han stakk av fra Raccoon City (sett i Resident Evil 2) før området ble ødelagt (sett i Resident Evil 3: Nemesis) raider Claire Redfield et Umbrella Corporation-anlegg i Paris på jakt etter sin bror, Chris Redfield. Men Claire blir oppdaget av Umbrella`s sikkerhetsstyrker og tatt til fange. Claire blir deretter fengslet på Rockfort Island, et fengsel som blir eid av selskapet. Claire og en annen innsatt ønsker, men står overfor øyas sjef Alfred Ashford som de tror er mentalt eller psykisk ustabil. Til slutt klarer de å finne et sjøfly og bruke flyet til å stikke av, men Alfred følger etter dem og leder dem mot en annen Umbrella-anstalt som ligger på Antarktis. I mellomtiden ankommer hennes bror Chris Redfield til Rockfort Island på leting etter Claire.

Eksterne lenker 
 

Videospill fra 2000
Plattformspill
Videospill utviklet av Capcom
Videospill utviklet i Storbritannia
Videospill utviklet i Japan